Ritratt tat-triq fejn seħħ l-inċident: Flickr.com  Read in English . Numru ta' prosekuturi f'Wisconsin ħabbru li tifel ta' 8 snin miet wara li karozza saqet għal ġo folla nies li kienu qegħdin jipparteċipaw f'parata fil-belt Amerikana ta' Waukesha nhar il-Ħadd li għadda. B'hekk in-numru ta' mwiet tela' għal sitta. Fi stqarrija, uffiċjali mill-Isptar tat-Tfal f'Wisconsin qalu li t-tifel kien fost 16-il tifel u tifla li ttieħdu l-isptar, u li miet minħabba l-ġrieħi li sofra f'dan l-inċident. Ir-raġel li kien qed isuq il-karozza bħalissa jinsab akkużat li qatel ħames persuni, u jekk jinstab ħati, l-akkużat jingħata sentenza ta' għomor il-ħabs. Il-prosekuturi li ħabbru l-mewt tat-tifel, qalu wkoll li r-raġel se jaffaċċja akkużi oħra. Intant, numru ta' nies li attendew għall-parata, qalu lill-pulizija li l-vettura kienet qed issuq b'mod perikoluż, u li l-akkużat baqa' jsuq minkejja li kien hemm folla nies fin-nofs. Filwaqt li nhar it-Tnejn li għadda, il-Kummissarju tal-Pulizija ta' Waukesha qal li l-karozza laqtet numru kbir ta' nies, fosthom tfal, huwa żied jgħid li l-pulizija ssekwestrat il-vettura suspettata u li persuna mfittxija mill-pulizija ġiet arrestata. At least 5 killed after car ploughs into Wisconsin parade Numru ta' uffiċjali tal-Pulizija kienu marru fuq il-post, u talbu lin-nies biex ma joħorġux mill-ħwienet li kienu qegħdin fihom biex ma jweġġgħux f'dan l-inċident.